Kristóf Szalay-Bobrovniczky

Kristóf Szalay-Bobrovniczky (sünninimi Kristóf Szalay; sündinud 6. juunil 1970 Budapestis) on Ungari diplomaat ja poliitik.

Kristóf Szalay-Bobrovniczky lõpetas 1993. aastal Gödöllő Põllumajandusülikooli põllumajandusinseneri erialal. Seejärel omandas ta Pariisis juhtimisalase magistrikraadi. Töötas rahvusvahelistes ettevõtetes finantsvaldkonnas, alates 1999. aastast telekommunikatsioonisektoris juhtivatel kohtadel. 2004. aastast oli ta poliitikanädalalehe Heti Válasz väljaandja ja peatoimetaja. 2011. aastast oli Szadvégi Sihtasutuse aseesimees ja Ungari valitsuse poliitstrateegiline nõunik. Reservkaptenina teenis ta aastaid erinevatel ametikohtadel Ungari armee üksustes. 2014. aastal oli ta Ungari Reservväelaste Assotsiatsiooni president ning alates 2016. aasta aprillist on ta sama  ühingu esimene ühiskondlik president. 2014. aastal nimetas president János Áder ta erakorraliseks ja täievoliliseks suursaadikuks. Ta oli aastatel 2016–2020 Ungari suursaadik Suurbritannias.Szalay-Bobrovniczky Kristóf K-Monitor Adatbázis. Vaadatud 19. aprillil 2024

24. maist 2022 on ta Ungari kaitseminister.Hungary. Ministries, etc. rulers.org Vaadatud 19. aprillil 2024

 Isiklikku 
Kristóf Szalay-Bobrovniczky on abielus juristi ja poliitiku Alexandra Szentkirályiga (sündinud 1987), kes oli aastatel 2014–2019 Budapesti aselinnapea ja 2020–2024 Viktor Orbáni valitsuse pressiesindaja. 2024. aasta juunis toimunud Ungari kohalikel valimistel oli Alexandra Szentkirályi Fideszi kandidaat Budapesti linnapea ametikohale, kuid ta võttis vahetult enne valimisi oma kandidatuuri tagasi.Joakim Scheffer: Fidesz-KDNP Nominates Alexandra Szentkirályi as Mayoral Candidate for Budapest Hungarian Conservative, 15. märts 2024Alexandra Szentkirályi withdraws from race for mayor of Budapest, endorses Dávid Vitézy Telex, 7. juuni 2024. Vaadatud 10. juunil 2024

 Viited 

Kategooria:Ungari diplomaadid
Kategooria:Ungari poliitikud
Kategooria:Sündinud 1970